Jogailaičių dinastija

Jogailaičiai – Gediminaičių dinastijos atšaka, pradėta Jogailos, kurios atstovai 1377–1392 bei 1440–1572 valdė LDK, 1386–1572 Lenkijos karalystę, 1471–1526 Čekijos karalystę, 1440–1444 bei 1490–1526 metais Vengrijos karalystę.

 Raida 
Dinastijos ir giminės įkūrėjas buvo Jogaila iš Gediminaičių dinastijos.

Dinastija ypač išsiplėtė didžiajam Lietuvos kunigaikščiui Kazimierui su žmona Elzbieta (Šv. Romos imperatoriaus Alberto II Habsburgo dukra) susilaukus šešerių sūnų ir septynerių dukrų:
 Vladislovas II, Čekijos ir Vengrijos karalius;
 Jadvyga, Bavarijos kunigaikščio Jurgio žmona;
 Kazimieras (1458–1484), 1602 metais paskelbtas šventuoju;
 Jonas Albertas, Lenkijos karalius;
 Aleksandras, valdės LDK ir Lenkiją;
 Zofija, Branderburgo kunigaikščio Fridriko Hohencolerio žmona, paskutiniojo Vokiečiu magistro ir pirmojo Prūsijos hercogo Alberto motina;
 Elzbieta;
 Zigmantas Senasis, LDK ir Lenkijos valdovas;
 Fridrikas, Krokuvos vyskupas, Gniezno arkivyskupas, kardinolas;
 Elzbieta;
 Ona, Pamario kunigaikščio Boguslavo X žmona;
 Barbora, Saksonijos kunigaikščio Jurgio žmona;
 Elzbieta, Legnicos kunigaikščio Fridriko II žmona.
Vladislovo II dukra Ona ištekėjo už Šv. Romos imperatoriaus Ferdinando I, abi jų dukros(Elzbieta ir Kotryna) vėliau tapo Zigmanto Augusto žmonomis. Zigmanto Senojo dukra Ona ištekėjo už Stepono Batoro, o Kotryna – už Švedijos karaliaus Jono III Vazos (jų sūnus Zigmantas III Vaza – Abiejų Tautų Respublikos ir Švedijos valdovas).

 Valdovai 

Jogailaičių dinastijos valdovai:

 Valdovas valdė LDK valdė Lenkiją giminystės ryšys Jogaila 1377–13811382-1392 1386–1434 dinastijos pradininkas Vladislovas III Varnietis 1434–1444 Jogailos sūnus Kazimieras 1440–1492 1447–1492 Jogailos sūnus Jonas Albertas 1492–1501 Kazimiero sūnus Aleksandras 1492–1506 1501–1506 Kazimiero sūnus Zigmantas Senasis 1506–1544 1506–1548 Kazimiero sūnus Zigmantas Augustas 1544–1572 1548–1572 Zigmanto Senojo sūnus
 Valdovas valdė Vengriją valdė Čekiją giminystės ryšys Vladislovas III Varnietis 1440–1444 Jogailos sūnus Vladislovas II 1490–1516 1471–1516 Kazimiero sūnus Liudvikas II 1516–1526 1516–1526 Vladislavo II sūnus